Kufanele uye kuphi eholidini?
Kwamanye amasiko iholide linencazelo engokwesiko kakhulu nokulindela kuyilapho amanye amasiko engenayo imfundiso yeholide. Kwabaningi e - United States, iholide lihlanganisa ukuchitha isikhathi ungekho esikoleni noma emsebenzini ukuze uthole amandla. Amaholide angenziwa ngokungaphumi endlini yakho noma ngokuya emaphethelweni akude eplanethi futhi angahluka kusuka osukwini olulodwa kuya eminyakeni eminingi kuye ngesimo sakho ekuphileni. Mina ngokwami ngiyakujabulela ukuya eholidini nomkhaya wami kaningi ngangokunokwenzeka unyaka wonke. Ngezinye izikhathi iholide liyoba usuku olwengeziwe ngempelasonto lokuyokhempa epaki elikude. Amaholide esiwathanda kakhulu njengomkhaya ayehilela ukuya ezindaweni ezikhethekile zemvelo, ezibizwa ngokuthi ama-National Park, ukuze sihambe ngezinyawo, sibhukude, simise amatende, futhi sijabulele ubuhle bemvelo. Siye savakashela namadolobha anezinto ezikhangayo eziyingqayizivele njengezimnyuziyamu eWashington DC, noma amapaki okuzijabulisa eGurnee Mills, e-Illinois, noma imidlalo yebhola eSeattle Washington, noma izakhiwo eziphakemeyo zaseNew York City. Ngokuvamile sihlela amaholide ethu omkhaya kusasele izinyanga eziningana ukuze sibe nezinketho zokuvakashela izindawo esizithandayo futhi silale ezindaweni ezilungele nezikahle. Sisebenzisa nezincwadi, abangane, ne-Internet ukuze sicwaninge izindawo esizoya kuzo eholidini ngakho sisebenzisa ngokugcwele isikhathi esinaso. Amaholide anikeza abantu izinkumbulo ezihlala isikhathi eside!